Հայտնի է դարձել, որ Պուտինի Բաքու կատարվելիք այցի նախօրյակին այնտեղ կայցելի Թուրքիայի նախագահ Ռեջեփ Թայիփ Էրդողանը` թուրք գեներալ Նուրի փաշայի գլխավորած Կովկասյան իսլամական բանակի կողմից Բաքվի ազատագրման 100-ամյակին նվիրված միջոցառումներին մասնատելու համար: Նկատենք, որ Թուրքիայի նախագահը վերջին անգամ Ադրբեջան այցելել է հուլիսին: Անկարան, սիրիական ուղղությամբ դաշինքի մեջ լինելով Ռուսաստանի և Իրանի հետ, այս ու այն կողմ է ընկնում Իդլիբի խնդրի լուծման հարցում: Էրդողանը Իրանի, Ռուսաստանի և Թուրքիայի ղեկավարների Թեհրանում կայացած գագաթնաժողովում պահանջել է զինադադար հայտարարել այդ նահանգում: Այնուհետև հայտարարել է, որ մտադիր է ևս մեկ անգամ հանդիպում ունենալ Պուտինի հետ, իսկ հիմա ԱՄՆ-ի գլխավորած միջազգային կոալիցիային Իդլիբում ռազմագործողությանը միանալու կոչով է դիմել: Սա խաղ է փոխզիջումների տապալման սահմանագծին, միանգամից մի քանի աշխարհաքաղաքական հարթակներում գործողությունների մեջ առկա բարդությունների ցուցադրություն: